Deputatul PNL, Nelu Tătaru, a vorbit în emisiunea Politica Zilei, moderată de Ioana Constantin, pe B1TV, despre alegerile pentru Primăria Capitalei și a spus ce s-a schimbat după ce s-a renunțat la candidatul comun.
Nelu Tătaru a precizat că atât PNL, cât și PSD încearcă să-și maximizeze șansele pentru a câștiga Primăria Generală.
“După analiza coaliției și renunțarea la candidatul comun, fiecare dintre cele două partide, în acest moment, încearcă să-și maximizeze acele șanse și să putem să recuperăm acele voturi care, pe de o parte, la noi plecau catre Nicușor Dan, iar de la PSD plecau către Piedone. Cred că în acest moment fiecare partid își are calculele lui. Suntem într-un moment în care maximizăm atât ca și Consiliul General, cât și potențial pe Sebastian Burduja.
Condițiile, în acest moment, sunt ca cele două echipe de campanie, echipa noastră, echipa PSD-ului, să își facă fiecare trebuirile atât la sectoare, cât și la nivel de Primărie Generală”.